Argo (luotain)

Argo on ehdotettu NASA:n miehittämätön avaruusalus, jonka tehtävänä olisi tutkia Aurinkokunnan ulko-osia. Luotain tekisi kolmen kaasuplaneetan: Jupiter, Saturnus ja Neptunus lähiohitukset, minkä jälkeen se jatkaisi tutkimaan valittua Kuiperin vyöhykkeellä Aurinkoa kiertävää transneptunisia kappaletta. Mahdollisia luotaimen tutkimuskohteita ovat esimerkiksi   ja .

Luotain tekisi Jupiterin ja Saturnuksen ohitukset lähinnä käyttääkseen niiden gravitaatiota vauhdin lisäämiseen päästäkseen nopeammin Neptunuksen läheisyyteen. Argon tehtävään kuuluisi erityisesti Neptunuksen ja sen suurimman kuun Tritonin tutkiminen. Tällöin esimerkiksi suurempi osa Tritonin pohjoisista leveyksistä olisi Auringonvalon valaisemina kuin Voyager 2-luotaimen ohilennon aikana. Ohittaessaan Neptunuksen luotain käyttäisi planeetan gravitaatiota saavuttaakseen valitun Kuiperin vyöhykkeen kappaleen.

Laukaisu 

Argon laukaisu tapahtuisi aikavälillä 2014–2019 (lisäksi muutama varamahdollisuus olisi vielä vuonna 2020). Se saavuttaisi Jupiterin ja Saturnuksen Voyager tyyppisessä ajassa (Jupiterin ohilento noin 1,5 vuoden kuluttua laukaisusta ja Saturnuksen ohilento n. 3 v. laukaisusta). Neptunuksen luokse Argo pääsisi vielä Voyageria nopeammin, ja ohittaisi sen 8–11 vuoden päästä. Kuiperin vyöhykkeen kohteen ohitus tapahtuisi 3–5 vuoden kuluttua siitä. Jos luotain laukaistaisiin vuonna 2019, se saavuttaisi Neptunuksen vuonna 2028 tai 2029. Kuiperin vyöhykkeen kappaleen ohilento olisi 2033.

Lähteet

Jupiter-luotaimet
Saturnus-luotaimet
Neptunus-luotaimet 
Transneptunisten kohteiden tutkimusluotaimet
Toteutumattomat suunnitelmat ja hankkeet